laion/Wikipedia-Exotic huggingface dataset:
צ'ארלס גוסט

צ'ארלס קלינטון גוסֵט (באנגלית: Charles Clinton Gossett‏; 2 בספטמבר 1888 – 20 בספטמבר 1974) היה פוליטיקאי אמריקאי, שכיהן כמושל איידהו וכחבר הסנאט של ארצות הברית מטעם מדינת איידהו. גוסט נולד ביישוב פרינסטאון שבאיידהו ולמד בבתי ספר ציבוריים באוהיו. אחר כך עבר מערבה לקנינגהאם שבמדינת וושינגטון ב-1907, וב-1910 התיישב באונטריו שבאורגון. לבסוף הגיע לעיר נמפה שבאיידהו ב-1922. הוא החל לעסוק בחקלאות ובגידול בעלי חיים. ב-1932 נבחר גוסט לבית הנבחרים של איידהו, הבית התחתון בבית המחוקקים של המדינה. ב-1936 הוא נבחר לסגן מושל איידהו, וכיהן בתפקיד במשך שנתיים תחת המושל ברזילה קלארק. גוסט שב לתפקיד סגן המושל שנית ב-1940, הפעם תחת המושל צ'ייס קלארק, אחיו הצעיר של ברזילה. ב-1944 נבחר למושל איידהו. ביוני גבר בבחירות המקדימות בתוך המפלגה הדמוקרטית על מבקר המדינה קלווין רייט ומזכיר המדינה ג'ורג' קרטיס, ובנובמבר נבחר בחירות הכלליות אחרי שניצח את ויליאם דטוויילר, מועמד המפלגה הרפובליקנית. אלה היו הבחירות האחרונות באיידהו בהן נבחר המושל לתקופת כהונה בת שנתיים, אך גוסט כיהן בתפקיד פחות משנה: הוא התפטר בנובמבר 1945 כדי לאפשר ליורשו, סגן המושל ארנולד ויליאמס, למנותו לסנאט של ארצות הברית לשם איוש מושבו של ג'ון וו. תומאס שנפטר בעודו מכהן. בבחירות המיוחדות לסנאט ב-1946, הובס גוסט בבחירות המקדימות במפלגה הדמוקרטית לחבר הסנאט של איידהו, ג'ורג' דונארט, שבבחירות הכלליות הובס בידי חבר בית הנבחרים של ארצות הברית הנרי דוורשאק. לאחר ההפסד, חזר גוסט למגזר העסקי. גוסט ניסה לשוב לפוליטיקה כאשר הכריז על התמודדותו לתפקיד המושל. ניסיונו לשוב לזירה הפוליטית לא קרם עור וגידים כאשר הובס בבחירות מקדימות במפלגה הדמוקרטית בידי חבר הסנאט של איידהו קלארק המילטון, שבבחירות הכלליות הפסיד לתובע הכללי רוברט סמילי מהמפלגה הרפובליקנית. גוסט מונה לוועדת המיסוי של מדינת איידהו על ידי סמילי ב-1956 וכיהן בתפקיד זה עד 1967. אחרי מאבק במחלה ממושכת, הלך גוסט לעולמו בגיל 86 בבויסי בספטמבר 1974, ונטמן בבית העלמין קולרלאון שבנמפה. צ'ארלס גוסט, באתר המדריך הביוגרפי של הקונגרס של ארצות הברית (באנגלית) צ'ארלס גוסט, באתר "Find a Grave" (באנגלית) Gossett resigns to accept U.S. Senate seat; Arnold Williams is Idaho governor, מתוך העיתון Lewiston Morning Tribune‏, 18 בנובמבר 1945 (באנגלית) Kellogg businessman named to state tax commission, מתוך העיתון Lewiston Morning Tribune‏, 16 בספטמבר 1967 (באנגלית) Ex-governor of Idaho dead at 86, מתוך העיתון Spokesman-Review‏, 21 בספטמבר 1974 (באנגלית)
Dance with the One That Brought You

Dance with the One That Brought You (בעברית: ריקוד עם זה שהביא אותך) הוא סינגל שהוקלט על ידי הזמרת-יוצרת הקנדית שאניה טוויין, מתוך אלבומה הראשון, Shania Twain. השיר יצא לאור ב-13 ביולי 1993, כסינגל השני מתוך האלבום, וכסינגל השני של טוויין. עם יציאתו נכנס השיר אל המקום ה-55 במצעד שירי הקאנטרי. השיר נכתב על ידי סם הוגין וגרטשן פטרס והופק על ידי הרולד שד ונוארו וילסון. השיר בדומה ל-"What Made You Say That", הוא שיר בסגנון הקאנטרי. בנוסף לכך, זכה השיר להצלחה נאה במצעדי הקאנטרי של ארצות הברית. במצעד ה-RPM של קנדה הצליח השיר להגיע אל המקום ה-77. הווידאו קליפ המלא שיצא עבור השיר בוים על ידי שון פן וצולם בלוס אנג'לס שבארצות הברית. הקליפ צולם ב-2 במאי 1993 ופורסם ב-24 במאי באותה השנה. הקליפ מצולם במועדון לילה בו מנגנים ושרים שירים בסגנון הקאנטרי. בקליפ ניתן לראות את טוויין ואת בן הזוג שלה. נכון ל-31 באוגוסט 2019, מונה הצפיות של הקליפ עומד על כ-8.5 מיליון צפיות. מידע על היצירה "Dance with the One That Brought You" באתר מיוזיק בריינז מידע על היצירה "Dance with the One That Brought You" באתר Discogs סרטון השיר "Dance with the One That Brought You" באתר יוטיוב RPM Volume 58 No. 1, July 17 1993 - RPM, web.archive.org, ‏2007-10-01 Shania Twain Chart History, Billboard Shania Twain – Dance With The One That Brought You (באנגלית), נבדק ב-2019-08-31 Shania Twain - Dance With The One That Brought You, נבדק ב-2019-08-31 Shania Twain - The Receipts | NOW Makes Its Debut, ATRL (באנגלית)
You Lay a Whole Lot of Love on Me

You Lay a Whole Lot of Love on Me הוא סינגל שהוקלט על ידי הזמרת-יוצרת הקנדית שאניה טוויין, מתוך אלבומה הראשון, Shania Twain. השיר יצא לאור ב-13 ביולי 1993, כסינגל השני מתוך האלבום, וכסינגל השלישי של טוויין. השיר יצא בפורמט של תקליט 7 אינץ', קלטת שמע ותקליטור. השיר נכתב על ידי האנק ביץ' ביחד עם פורסט בורדר והופק על ידי הרולד שד ונוארו וילסון, שהפיקו עבור טוויין את הסינגל הקודם שלה, "Dance with the One That Brought You". השיר הוא שיר בסגנון הקאנטרי. הווידאו קליפ של השיר צולם במונטריאול שבקנדה באוגוסט 1993, ופורסם בספטמבר של אותה השנה. במסגרת ביקורות לשירים ישנים, נערכה ביקורת על השיר ב-CountryUniverse. מידע על היצירה "You Lay a Whole Lot of Love on Me" באתר מיוזיק בריינז מידע על היצירה "You Lay a Whole Lot of Love on Me" באתר Discogs סרטון השיר "You Lay a Whole Lot of Love on Me" באתר יוטיוב RPM Volume 58 No. 1, July 17 1993 - RPM, web.archive.org, ‏2007-10-01 Shania Twain - You Lay A Whole Lot Of Love On Me, Discogs (באנגלית) Shania Twain – Dance With The One That Brought You (באנגלית), נבדק ב-2019-08-31 Shania Twain – You Lay A Whole Lot Of Love On Me (באנגלית), נבדק ב-2019-08-31 Shania Twain - You Lay A Whole Lot Of Love On Me, נבדק ב-2019-08-31 Kevin John Coyne, Retro Single Review: Shania Twain, “You Lay a Whole Lot of Love On Me”, Country Universe, ‏2011-07-04 (באנגלית)
Come On Eileen

Come On Eileen הוא שיר בוצע על ידי להקת "Dexys Midnight Runners". הוא נכתב על ידי קווין רוולנד, ג'ים פטרסון ובילי אדמס, יצא לאור בשנת 1982, ונכלל באלבום "Too-Rye-Ay". השיר הגיע למקום הראשון בארצות הברית ודורג בבריטניה במקום השני, להיט שני של הלהקה המגיע למקום הראשון במצעד בפזמונים בבריטניה. בשנת 1983 זכה השיר בפרס המוזיקה הבריטית לסינגל הטוב ביותר. בשנת 2015 דורג השיר במקום השישי במשאל המופנה לציבור ודירג את השירים הבריטים של שנות ה-80 הטובים ביותר עבור ערוץ הטלוויזיה ITV, מבין שירים שדורגו במצעדים במקום הראשון. הקליפ לשיר צולם בשנת 1982 בפרוור הלונדוני קנינגטון (אנ') בסביבת צומת דרך ברוק (Brook Drive) ורחוב היילס (Hayles Street). מידע על היצירה "Come On Eileen" באתר מיוזיק בריינז מידע על הסינגל "Come On Eileen" באתר מיוזיק בריינז מידע על היצירה "Come On Eileen" באתר Discogs קרוליין ווסטברוק, https://metro.co.uk/2015/07/25/the-nations-favourite-80s-number-one-12-more-classic-80s-chart-toppers-which-didnt-make-the-cut-5312786/, באתר metro‏, 25 ביולי 2015 The 500 Best Pop Songs (Nos. 500-301): Staff List, בילבורד, ‏17 באוקטובר 2023 (באנגלית אמריקאית) BRIT Certified, BPI (באנגלית)
קורנל נוישלוס

קורנל נוישלוס (בהונגרית: Neuschloss Kornél; בודה, 17 ביוני 1864 – בודפשט, 26 במרץ 1935) היה אדריכל והיסטוריון לאמנות הונגרי-יהודי. קורנל נוישלוס היה אחד מצאצאי משפחת נוישלוס. את התואר באדריכלות קיבל מאוניברסיטה הטכנולוגית בציריך. בהמשך קיבל תואר דוקטור למדעי הרוח והיסטוריה באוניברסיטה למדעים של בודפשט, שם היה, בין היתר סטודנט של דיולה פסטיינר (מבקר אומנות, היסטוריון של האומנות וחבר האקדמיה ההונגרית למדעים). הוא נסע להשתלם בפריז ועבד במשרדו של אמיל בוזווילוולד, אדריכל בסגנון נאו-גותי, שם השתתף בשיקום ובשחזור של טירות צרפתיות. משנת 1893 הועסק במשרד האדריכלות הממלכתי של מחוז פשט-פיליש-שולט-קישקון. בשנת 1897 פתח משרד משלו. הוא שירת לאורך כל מלחמת העולם הראשונה כמפקד פלוגה (מילואים) של הגדוד הרביעי בחיל הרגלים האוסטרו-הונגרי באורדיאה וזכה באותות הצטיינות רבים. לאחר מלחמת העולם הראשונה (משנת 1921) היה מורה להנדסת מבנים באקדמיית לודוביקה ((אנ'), המוסד שהעניק את ההשכלה הגבוהה לקציני הצבא ההונגרי בהונגריה לפני 1945). אחרי 1924 היה לו משרד משותף עם לאיוש דיינש (אדריכל יהודי ידוע בעצמו שנרצח בשנת 1944 על ידי אנשי צלב החץ). קורנל נוישלוס עבד גם כארכאולוג. בנוסף לתפקידיו הציבוריים הרבים, הוא היה נשיא האגודה ההונגרית לארכיטקטורה (1914-1912) ועוד. לאחר מותו הוקם לזכרו פרס אמנות, והונפקה מדליית ארד נוישלוס-קניסלי. יחד עם לימודיו האוניברסיטאיים בילה שבע שנים בשווייץ, צרפת ואיטליה. אשתו, לואיזה קניסלי, עברה להונגריה משווייץ. במשפחת נוישלוס היו הרבה קבלני בניין שהמשמעותיים שבהם היו אודון נוישלוס ומרסל, שבנו את רוב תערוכת המילניום. אביו, מיקשה נוישלוס, היה יצרן הפרקטים, וגיסו אישטוואן תומאן היה מורה לפסנתר. ילדים: קונראד ופטר. צאצאיו גרים בגואטמלה, פוארטו ריקו, ספרד וארצות הברית. המנהלה לשעבר של רכבת גיור-שופרון-אבנפורט בכיכר סילג'י דז'ה 1, כיום בניין המשרדים של "ארמון נוישלוס". שכונת מגורים של פקידי הדואר ברובע זוגלו (אנ') בבודפשט ברחובות גיארמט וגרוואי (1911–1912) השער הראשי של גן החיות של בודפשט (אנ') ובית הפילים. (הוא היה המנהל האדריכלי של שחזור גן החיות של בודפשט בשנים 1910–1912. על פי הצעתו, קארוי קוש ודז'ה זרומצ'קי הופקדו על התכנון של הבניינים החדשים. בניית המכון המטאורולוגי הלאומי (1910). עבודתו עם לאיוש דיינש היא מה שמכונה בית משפט בתלן איסטוון בשדרות אטילה בבודפשט (1924). עבודות גז בודפשט, סדנה מרכזית ובניית מחסן של תחנת אחסון דלק Lipótváros (1914, בודפשט. רובע 13. בניין דירות ברחוב Batthyány 4, בודפשט, רובע 1 (1912) בית המגורים של לאיוש קיש בבודה. תחרות עיצוב בית העירייה במזטור (1914) בית העירייה הישן של שורוקשאר (חלק מבודפשט המודרנית). Mtdaportal.extra.hu 308. oldal. Neuschloss Kornél. Brunelleschi és Alberti. 1903. Magyar Könyvészet 150A שנה להולדתו של קורנל נוישלוס. Budapesti Városvédő Egyesület megemlékezése Neuschloss Kornélról מדיה וקבצים בנושא קורנל נוישלוס בוויקישיתוף Genealogy NOL
גבירת צ'אכטיצה

גבירת צ'אכטיצה (ברוסית: Крова́вая ле́ди Ба́тори; הופץ במדינות המערב בשם Lady of Csejte) בבימויו של אנדריי קונסט הוא מותחן היסטורי בהפקה רוסית-אמריקאית, בשיתוף פעולה עם Enjoy Movies הרוסית ו-Glacier Films האמריקאית (שעבדו בעבר יחד על הסרט שוד אמריקאי). הסרט מבוסס על חייה של אליזבת באטורי (1560—1614), הנחשבת לרוצחת הסדרתית הקטלנית ביותר בהיסטוריה. בכורת הסרט נערכה ב-26 בפברואר 2015. הסרט מתרחש בתחילת המאה ה-17 באזור צ'ייטה (צ'אכטיצה שבממלכת הונגריה), שם שולטת הרוזנת באת'ורי, הידועה ביופיה, בחוכמתה ובעושרה. בסביבת הכפר נעלמים ילדים במשך זמן רב, בעיקר נערות מתבגרות. הדמויות הראשיות של הסרט הן האח והאחות ממחנה הצוענים, מישה ואלטה, שמתפרנסים מתעלולים וגנבות ומחפשים גם אחר אחותם הגדולה קטיה שנעלמה לפני שנה. באחת הפעמים הילדים נתפסים גונבים, אך בהוראתה של הגבירה באת'ורי הם משתחררים מהמשפט ומועברים תחת האפוטרופסות שלה לטירת צ'אכטיצה. הילדים חושדים שמשהו לא בסדר בטירה ומתחילים בחקירה כדי לברר מה קרה לאחותם. הם מתמודדים עם התנגדות מצד משרתי הרוזנת באת'ורי, המעורבים בפשעיה הנוראיים, כמו גם הרשויות המקומיות המפנקות את האישה בעלת ההשפעה. סבטלנה חודצ'נקובה — אליזבת באטורי פאבל דרביאנקו — אטילה, חוקר איזבל אלן — אלטה, נערה צוענייה לוקס בונד — מישה, אחיה של אלטה אדה קונדייסקו — קטיה, אחותם הבוגרת של אלטה ומישה בוגדן פרקש — גיורגי טורזו, הפלטין (תואר אצולה) של הונגריה ליה סינצ'ביץ' — משרתת באחוזתה של באטורי אלכסנדרה פויאנה — אילונה פאול דיאקונסקו — לאסלו וירג'יניה רוגין — אישה עיוורת קלאודיו תרנדאפיר — השופט ולנטין תאודוסיו - עוזר השופט הצילומים נערכו בבוקרשט, רומניה בשנת 2013 ונערכו באחוזות שונות ובאולפני Media Pro. את תפקיד טירת צ'אכטיצה ההרוסה גילמה טירת הוניאדי שבחונדוארה, רומניה, בה נערכו צילומי החוץ. מפיקי הסרט הודו שהושפעו מהסרט "האחרים" בשלבי ההפקה, אך בניגוד אליו הסרט שהם הפיקו היה מבוסס על אירועים אמיתיים. "גבירת צ'אכטיצה", במסד הנתונים הקולנועיים IMDb (באנגלית) "גבירת צ'אכטיצה", באתר Rotten Tomatoes (באנגלית) "גבירת צ'אכטיצה", במסד הנתונים הקולנועיים KinoPoisk (ברוסית) ‘Wolverine’ Star Joins Horror-Thriller ‘Lady of Csejte’
הארי וורנר

הרולד ("הארי") מוריס ורנר (באנגלית: Harry Warner; ‏12 בדצמבר 1881 – 25 ביולי 1958) היה יהודי-אמריקאי יליד פולין, ואחד ממקימי אולפני האחים וורנר. הירש מוישה ווֹנְסָל (Hirsz Mojżesz Wonsal) נולד בעיירה קראסנושיילץ, במחוז מזוביה בפולין, אז חלק מהאימפריה הרוסית. משפחתו הייתה משפחה יהודית. אביו היה בנימין וונסל, ואימו פרל-לאה לבית איכלבאום. הוא היגר עם משפחתו לקנדה בשנות ה-80 המוקדמות של המאה ה-19 ומשם לאוהיו שבארצות הברית. במאי 1956 מכר הארי, יחד עם אחיו אלברט, את חלקו בחברת האחים וורנר והשניים עזבו את העסק המשפחתי. אחיו, ג'ק, קנה 90% ממניות החברה בסתר ומינה את עצמו לנשיא החברה. הארי גילה על כך בעיתון, והתמוטט יום לאחר מכן כתוצאה מאוטם שריר הלב. כשהיה בבית החולים, קיבל הארי שבץ מוחי. כתוצאה מהשבץ, הליכתו נפגעה והיה צריך להיעזר במקל הליכה. נפטר ב-27 ביולי 1958 מחסימה מוחית, אך מספר אנשים שהיו קרובים אמרו כי מת משברון לב. אשתו אמרה לאחר ההלוויה שהארי "לא מת, ג'ק הרג אותו". על תרומתו הרבה לקולנוע קיים 'כוכב' בשדרת הכוכבים של הוליווד, וורנר קבור בבית הקברות "בית שלום" במזרח לוס אנג'לס, קליפורניה. אלברט וורנר ג'ק וורנר סם וורנר מדיה וקבצים בנושא הארי וורנר בוויקישיתוף הארי וורנר, במסד הנתונים הקולנועיים IMDb (באנגלית) הארי וורנר, באתר "Find a Grave" (באנגלית) ערך זה הוא קצרמר בנושא אמריקאים ובנושא קולנוע. אתם מוזמנים לתרום לוויקיפדיה ולהרחיב אותו.
גביע הכ"ה

גביע הכ"ה למדינה (או גביע ה-25) הייתה מסגרת גביע מיוחדת לכבוד חגיגות ה-25 שנים לעצמאות מדינת ישראל, והתחרות השלישית בחשיבותה בעונה זו בכדורגל הישראלי. הטורניר התקיים בסוף עונת 1972/1973, והקבוצות המשתתפות הורכבו מ-16 קבוצות הליגה הלאומית (הליגה הבכירה) של עונת 1972/1973 (לגביע הליגה הלאומית) ו-16 קבוצות שסיימו ראשונות בליגה א' (לגביע ליגה א') לעונת 1972/1973: 8 הראשונות מבית הדרום, ו-8 הראשונות מבית הצפון. 16 הקבוצות של כל גביע חולקו ל-4 בתים של 4 קבוצות, וכל קבוצה פגשה קבוצה אחרת בבית פעם אחת. המשחקים החלו ב-9 במאי 1973 והסתיימו ב-16 ביוני 1973, והטורניר התקיים בזמן שנבחרת ישראל הייתה במשחקים בינלאומיים בטורניר מוקדמות מונדיאל 1974. מכבי פתח תקווה זכתה בגביע הכ"ה לליגה הלאומית לאחר שניצחה בגמר את מכבי חיפה 4:2 בפנדלים. הפועל יהוד זכתה בגביע הכ"ה לליגה א' לאחר שניצחה בגמר 0:2 את הפועל רמת גן. 100 שנות כדורגל 2006-1906 - אלישע שוחט, הוצאה עצמית, שנת 2006 יאיר גיסר, הפועל יהוד זכה בגביע הכ"ה לקבוצות ליגה א', דבר, 10 ביוני 1973
Whose Bed Have Your Boots Been Under?

Whose Bed Have Your Boots Been Under? (בעברית: מתחת לאיזו מיטה הנחת את המגפיים שלך?) הוא סינגל שהוקלט על ידי הזמרת-יוצרת הקנדית שאניה טוויין, מתוך אלבומה השני, The Woman in Me. השיר יצא לאור ב-2 בינואר 1995, כסינגל הראשון מתוך האלבום, וכסינגל הרביעי של טוויין. עם יציאתו נכנס השיר אל המקום ה-1 במצעד שירי הקאנטרי של קנדה. השיר נכתב, הולחן והופק על ידי שאניה טוויין, ביחד עם רוברט ג'ון "מאט" לאנג. באוגוסט 1995, העניק איגוד תעשיית ההקלטות האמריקאי לשיר את תואר הזהב, על מכירות של 500,000 עותקים בארצות הברית בלבד. מגזין הבילבורד סקר את השיר בחיוב, תוך שציין שיש לו "טוויסט מעניין". הווידאו קליפ המלא שיצא עבור השיר בוים על ידי ג'ון דר וצולם בסנטה אינז, קליפורניה שבארצות הברית. הקליפ צולם ב-19 בדצמבר וב-21 בדצמבר 1994 ופורסם ב-2 בינואר 1995. בקליפ ניתן לראות את טוויין, כשהיא לובשת שמלה אדומה. נכון ל-31 באוגוסט 2019, מונה הצפיות של הקליפ עומד על כ-19 מיליון צפיות. מידע על היצירה "Whose Bed Have Your Boots Been Under?" באתר מיוזיק בריינז מידע על הסינגל "Whose Bed Have Your Boots Been Under?" באתר מיוזיק בריינז סרטון השיר "Whose Bed Have Your Boots Been Under?" באתר יוטיוב About Shania Twain - The Official Web Site - Awards, web.archive.org, ‏2007-05-05 Library and Archives Canada, Image : RPM Weekly, www.bac-lac.gc.ca, ‏2013-07-17 Shania Twain - Whose Bed Have Your Boots Been Under, Discogs (באנגלית) Gold & Platinum, RIAA (באנגלית) Nielsen Business Media Inc, Billboard, Nielsen Business Media, Inc., 1995-01-21. (באנגלית) Shania Twain - Whose Bed Have Your Boots Been Under (Official Music Video), נבדק ב-2019-08-31
The Woman in Me (Needs the Man in You)

The Woman in Me (Needs the Man in You) (בעברית: האישה שבתוכי (זקוקה לגבר שבתוכך)) הוא סינגל שהוקלט על ידי הזמרת-יוצרת הקנדית שאניה טוויין, מתוך אלבומה השני, The Woman in Me. השיר יצא לאור ב-9 באוגוסט 1995, כסינגל השלישי מתוך האלבום, וכסינגל השישי של טוויין. עם יציאתו נכנס השיר אל המקום ה-1 במצעד שירי הקאנטרי של קנדה. בדומה ל-"Whose Bed Have Your Boots Been Under?", השיר נכתב, הולחן והופק על ידי שאניה טוויין ורוברט ג'ון "מאט" לאנג. השיר הוא שיר בסגנון הקאנטרי-פופ, המשלב בתוכו גם את סגנון המוזיקה עכשווית למבוגרים. בשנת 2004, הוציאה טוויין את אלבום הלהיטים הראשון שלה Greatest Hits, בו נכלל השיר. הווידאו קליפ המלא שיצא עבור השיר בוים על ידי מרקוס בלנדר וצולם בקהיר וסקארה שבמצרים. הקליפ צולם במהלך השבוע הראשון של יולי 1995, ופורסם ב-9 באוגוסט באותה השנה. בקליפ ניתן לראות את טוויין כשהיא רוכבת על סוס. נכון ל-31 באוגוסט 2019, מונה הצפיות של הקליפ עומד על כ-17 מיליון צפיות. מידע על הסינגל "The Woman in Me (Needs the Man in You)" באתר מיוזיק בריינז מידע על היצירה "The Woman in Me (Needs the Man in You)" באתר Discogs סרטון השיר "The Woman in Me (Needs the Man in You)" באתר יוטיוב Shania Twain - The Woman In Me (needs The Man In You) Lyrics | MetroLyrics, www.metrolyrics.com (באנגלית) Library and Archives Canada, Image : RPM Weekly, www.bac-lac.gc.ca, ‏2013-07-17 2.10. Unit labour costs have been kept under control, dx.doi.org Shania Twain - Whose Bed Have Your Boots Been Under, Discogs (באנגלית) Shania Twain - The Woman In Me (Needs The Man In You), Discogs (באנגלית) Shania Twain - Greatest Hits Album Sampler, Discogs (באנגלית) Shania Twain - The Woman In Me (Needs The Man In You) (Official Music Video), נבדק ב-2019-08-31
(If You're Not in It for Love) I'm Outta Here!

(If You're Not in It for Love) I'm Outta Here! הוא סינגל שהוקלט על ידי הזמרת-יוצרת הקנדית שאניה טוויין, מתוך אלבומה השני, The Woman in Me. השיר יצא לאור ב-15 בנובמבר 1995, כסינגל הרביעי מתוך האלבום, וכסינגל השביעי של טוויין. עם יציאתו נכנס השיר אל המקום ה-1 במצעד שירי הקאנטרי של קנדה. בדומה ל-"Whose Bed Have Your Boots Been Under?" ו-"The Woman in Me (Needs the Man in You)" השיר נכתב, הולחן והופק על ידי שאניה טוויין ורוברט ג'ון "מאט" לאנג. השיר הוא שיר בסגנון הקאנטרי-פופ, המשלב בתוכו גם את סגנון הפופ רוק. בשנת 2004, הוציאה טוויין את אלבום הלהיטים הראשון שלה Greatest Hits, בו נכלל השיר. הווידאו קליפ המלא שיצא עבור השיר בוים על ידי סטיבן גולדמן וצולם בניו יורק שבארצות הברית. הקליפ צולם ב-4 בנובמבר 1995 ופורסם אחד עשר ימים לאחר מכן. בתחילת הקליפ, ניתן לראות את טוויין כשאורות כחולים מקיפים אותה. נכון ל-31 באוגוסט 2019, מונה הצפיות של הקליפ עומד על כ-2.1 מיליון צפיות. מידע על הסינגל "I'm Outta Here!" באתר מיוזיק בריינז סרטון השיר "I'm Outta Here!" באתר יוטיוב רדיו • תקליטור 5 אינץ' • מקסי סינגל • קלטת שמע • תקליט 7 אינץ' • תקליט 12 אינץ' Shania Twain - (If You're Not In It For Love) I'm Outta Here!, Discogs (באנגלית) Library and Archives Canada, Image : RPM Weekly, www.bac-lac.gc.ca, ‏2013-07-17 Shania Twain - Whose Bed Have Your Boots Been Under, Discogs (באנגלית) Shania Twain - The Woman In Me (Needs The Man In You), Discogs (באנגלית) Shania Twain - (If You're Not In It For Love) I'm Outta Here!, Discogs (באנגלית) Shania Twain - Greatest Hits, Discogs (באנגלית) Shania Twain - (If You're Not In It For Love) I'm Outta Here! (Remix Version) (באנגלית), נבדק ב-2019-08-31
יחסי יפן–תוניסיה

יחסי יפן–תוניסיה הם היחסים הבילטרליים שבין יפן לבין הרפובליקה התוניסאית. שתי המדינות כוננו יחסים דיפלומטיים בשנת 1956. בשנת 1969 פתחה יפן שגרירות בתוניסיה; בשנת 1979 נפתחה שגרירות תוניסיה ביפן. בשנת 1985 נפתחה הישיבה הראשונה של הוועידה המעורבת יפן–תוניסיה. ב-28 באוגוסט 2019 נפגשו שרי החוץ של שתי המדינות, טארו קונו מיפן וח'מיס ג'ינאווי מתוניסיה, שהגיע לביקור ביפן כדי להשתתף בכנס השביעי של טוקיו להתפתחות אפריקה. השניים בירכו על חתימת חילופי השטרות בעניין הסיוע למענקים לשיפור האבטחה. כמו כן בירך השר קונו את תוניסיה על בחירתה לחברה שאינה קבועה במועצת הביטחון של האו"ם. עוד דנו השניים בעניינים בינלאומיים ובהם נושא קוריאה הצפונית. בשנת 1956 נחתם הסכם המבטל את הצורך בוויזה עבור אזרחי שתי המדינות. בשנת 1960 נחתם הסכם סחר. בשנת 2017 ייצאה יפן לתוניסיה סחורות בשווי 15.2 מיליארד ין, וייבאה סחורות בשווי 10 מיליארד. עיקר הסחורות שייצאה יפן כוללות מכונות ומוצרים אלקטרוניים; עיקר הסחורות שייבאה יפן כוללות טקסטיל, מוצרים אלקטרוניים וטונה. נכון למרץ 2017, קיימות הלוואות יפניות לתוניסיה בשווי 341.177 מיליארד ין, ביטחונות בשווי 6.102 מיליארד ין, ושיתוף פעולה טכני בשווי 27.142 מיליארד ין. ליגת הידידות הפרלמנטרית התוניסאית-יפנית אגודת הידידות התוניסאית-יפנית עמותת תוניסיה-יפן התאחדות הידידות התוניסאית-יפנית מדיה וקבצים בנושא יחסי יפן–תוניסיה בוויקישיתוף יחסי יפן–תוניסיה באתר משרד החוץ של יפן יחסי תוניסיה–יפן באתר משרד החוץ של תוניסיה (בצרפתית)
יהדות קוסטה ריקה

יהדות קוסטה ריקה היא אחת מהקהילות היהודיות במרכז אמריקה. יהודים ראשונים התיישבו בקוסטה ריקה במאה ה-16 והיו אנוסים שנמלטו מספרד ומפורטוגל. גל הגירה קטן נוסף אירע עם הגירתם של יהודים מהאיים הקריביים למרכז אמריקה, בין השאר לקוסטה ריקה. בנוסף, לפני מלחמת העולם השנייה הגיעו יהודים רבים ממזרח אירופה לקוסטה ריקה, כך שהרוב המוחלט של היהודים בקוסטה ריקה בתחילת שנות ה-50 היו מפולין והביטויים "פולני" ו"יהודי" שימשו בקוסטה ריקה כמילים נרדפות. בשנת 1952 היו בקוסטה ריקה כ-1250 משפחות יהודיות וכ-2000 נפשות, שהתגוררו כמעט כולן בסן חוסה. רבים מהם התפרנסו בתעשיית הטקסטיל ומסחר באריגים. במהלך מלחמת האזרחים בשנת 1948 אירעו פרעות ביהודים. בשנים 1951-1952 התגברה האנטישמיות שהובלה על ידי קבוצת "ג'ונטה פאטריוטיקה". משנת 1967 גדלה הקהילה היהודית בקוסטה ריקה בכשני שלישים. בסוף שנות התשעים ניכרת הגירת ישראלים לקוסטה ריקה, בעיקר בשל היציבות השלטונית, קלות ההגירה ורכישת הקרקע. נכון לתחילת המאה ה-21 ההגירה אינה קלה ומותנית ביכולת כלכלית מוכחת מסוימת או בהשקעה כספית. כיום חיים בקוסטה ריקה כ-3000 יהודים, רובם הגדול בפרברי סן חוסה. קיימים בית ספר, תנועת נוער (הנוער הציוני) ומוסדות קהילה. יש קהילה אורתודוקסית מרכזית שרוב חבריה ממוצא אשכנזי. קהילה זו מאוגדת במסגרת CIS) Centro Israelita Sionista). בנוסף יש קהילה רפורמית קטנה שמקורה במהגרים מצפון אמריקה ומקומיים שהצטרפו. בקוסטה ריקה קיים בית חב"ד אחד, בראשותו של השליח הרב צבי יוסף שפאלטר. לרשת בית כנסת ובית ספר קטן באסקזו, ליד הבירה סן חוסה, הפועלים עם חסידי חב"ד מקומיים, ומרכזים זמניים באתרי התיירות השונים, המאוישים בעונת התיירות. קהל היעד של מרכזים אלו הוא תרמילאים ישראלים וישראלים לשעבר שחיים באזור. קהילת יהודי קוסטה ריקה, באתר אנו – מוזיאון העם היהודי. שלמה פפירבלט, מז'לחוב לסן-חוזה - שטעטל ביערות הגשם, באתר הארץ, 18 בספטמבר 2010 גוברת אנטישמיות בקוסטה ריקה, חרות, 3 ביוני 1952 שלום ידידיה, האינצידנטים בקוסטה ריקה, הארץ, 9 ביוני 1952 אוירה דאמריקה המרכזית, דבר, 15 בפברואר 1950 חיים יהודיים לטינו-אמריקאיים במאה ה-21 :הפרדוקס של קהילות מתכווצות מול התרחבות ותחייה של החיים היהודיים Congregación Bnei Israel, Masorti Olami, ‏2014-06-22 World Jewish Congress, World Jewish Congress, World Jewish Congress (באנגלית) When Dreams Become Reality: Comunidad B’nei Israel Costa Rica Celebrates 30 Years | World Union for Progressive Judaism, wupj.org ערך זה הוא קצרמר בנושא יהדות ובנושא אמריקה המרכזית. אתם מוזמנים לתרום לוויקיפדיה ולהרחיב אותו.
You Win My Love

You Win My Love (בעברית: זכית באהבה שלי) הוא סינגל שהוקלט על ידי הזמרת-יוצרת הקנדית שאניה טוויין, מתוך אלבומה השני, The Woman in Me. השיר יצא לאור ב-27 בינואר 1996, כסינגל החמישי מתוך האלבום, וכסינגל השמיני של טוויין. עם יציאתו נכנס השיר אל המקום ה-1 במצעד שירי הקאנטרי של קנדה. בשונה מ-"Whose Bed Have Your Boots Been Under?" ו-"The Woman in Me (Needs the Man in You)" השיר נכתב, הולחן והופק על ידי רוברט ג'ון "מאט" לאנג בלבד, ללא השתתפותה של טוויין. השיר הוא שיר בסגנון הקאנטרי-פופ, המשלב בתוכו גם את סגנון הפופ רוק. בשנת 2004, הוציאה טוויין את אלבום הלהיטים הראשון שלה Greatest Hits, בו נכלל השיר. הווידאו קליפ המלא שיצא עבור השיר בוים על ידי סטיבן גולדמן וצולם באורלנדו, פלורידה שבארצות הברית. הקליפ צולם בין 14 בינואר ל-15 בינואר 1996, ופורסם כמה ימים לאחר מכן. בקליפ ניתן לראות את טוויין כשהיא מתחרה במרוץ מכוניות. נכון ל-31 באוגוסט 2019, מונה הצפיות של הקליפ עומד על כ-6.2 מיליון צפיות. סרטון השיר "You Win My Love" באתר יוטיוב Shania Twain - You Win My Love, Discogs (באנגלית) Library and Archives Canada, Image : RPM Weekly, www.bac-lac.gc.ca, ‏2013-07-17 Shania Twain - Whose Bed Have Your Boots Been Under, Discogs (באנגלית) Shania Twain - The Woman In Me (Needs The Man In You), Discogs (באנגלית) Shania Twain - You Win My Love, Discogs (באנגלית) Shania Twain - Greatest Hits, Discogs (באנגלית) Shania Twain - You Win My Love, נבדק ב-2019-08-31
No One Needs to Know

No One Needs to Know (בעברית: אף אחד לא צריך לדעת) הוא סינגל שהוקלט על ידי הזמרת-יוצרת הקנדית שאניה טוויין, מתוך אלבומה השני, The Woman in Me. השיר יצא לאור ב-15 במאי 1996, כסינגל השישי מתוך האלבום, וכסינגל התשיעי של טוויין. עם יציאתו נכנס השיר אל המקום ה-1 במצעד שירי הקאנטרי של קנדה. בדומה ל-"Whose Bed Have Your Boots Been Under?" ו-"The Woman in Me (Needs the Man in You)" השיר נכתב, הולחן והופק על ידי שאניה טוויין ורוברט ג'ון "מאט" לאנג. השיר הוא שיר בסגנון הקאנטרי, המשלב בתוכו גם את סגנון הפופ. בשנת 2004, הוציאה טוויין את אלבום הלהיטים הראשון שלה Greatest Hits, בו נכלל השיר. הווידאו קליפ המלא שיצא עבור השיר בוים על ידי סטיבן גולדמן וצולם בספרינג היל, טנסי שבארצות הברית. הקליפ צולם ב-3 באפריל 1996, ופורסם ב-15 במאי באותה השנה. בקליפ ניתן לראות טורנדו אשר מתקרב אל ביתה של טוויין ומאיים להרוס אותו. נכון ל-31 באוגוסט 2019, מונה הצפיות של הקליפ עומד על כ-10 מיליון צפיות. מידע על היצירה "No One Needs to Know" באתר מיוזיק בריינז מידע על היצירה "No One Needs to Know" באתר Discogs סרטון השיר "No One Needs to Know" באתר יוטיוב Shania Twain - No One Needs To Know, Discogs (באנגלית) Library and Archives Canada, Image : RPM Weekly, www.bac-lac.gc.ca, ‏2013-07-17 Shania Twain - Whose Bed Have Your Boots Been Under, Discogs (באנגלית) Shania Twain - The Woman In Me (Needs The Man In You), Discogs (באנגלית) Shania Twain - Greatest Hits, Discogs (באנגלית) Shania Twain - No One Needs To Know, נבדק ב-2019-08-31